Document ID: 31999R1824

KOMMISSIONENS FORORDNING (EF) Nr. 1824/1999
af 20. august 1999
om ændring af forordning (EF) nr. 1623/1999 om fastsættelse af de mængder bananer, der kan indføres til Fællesskabet i fjerde kvartal af 1999 som led i toldkontingenterne og mængden af traditionelle AVS-bananer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer(1), senest ændret ved forordning (EF) nr. 1257/1999(2), særlig artikel 20, og
ud fra følgende betragtninger:
(1) I bilaget til Kommissionens forordning (EF) nr. 1623/1999(3) blev det fastsat, hvilke mængder bananer der fortsat vil kunne indføres fra hver af de oprindelser, som er nævnt i bilag I til Kommissionens forordning (EF) nr. 2362/98 af 28. oktober 1998 om gennemførelsesbestemmelser til Rådets forordning (EØF) nr. 404/93 for så vidt angår ordningen for indførsel af bananer til Fællesskabet(4), ændret ved forordning (EF) nr. 756/1999(5); da der var fejl i de oplysninger, der blev sendt til Kommissionen, og som den anvender til at beregne restmængderne, bør mængden for flere oprindelser justeres; bilaget til forordning (EF) nr. 1623/1999 bør derfor ændres;
(2) bestemmelserne i denne forordning bør straks træde i kraft, for at de erhvervsdrivende kan få kendskab til de ændrede mængder, inden perioden for indgivelse af licensansøgninger for fjerde kvartal af 1999 begynder;
(3) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Bananer -
UDSTEDT FØLGENDE FORORDNING:
Artikel 1
Bilaget til forordning (EF) nr. 1623/1999 affattes som angivet i bilaget til nærværende forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. august 1999.

Labels: 3
17
18